title: Gwladus (santez)
text: Santez Gwladus a oa merc'h d'ar roue Brec'han, e Brycheiniog er VIvet kantved, hervez ar vojenn, hag ur santez vrezhon. Mamm e oa da sant Cadoc.
  
  Etre mojenn hag istor
  
  Anavezet eo dre buhezskridoù daou sant brezhon, hini Cadoc, savet war-dro 1100 gant Lifris ha hini Sant Gwynllyw (war-dro 1120) . Munudoù disheñvel a zo en daou skrid. Meneget eo anv Gwladus e rolloù rouaned Kembre ivez.
  
  Hi eo an hini anavezetañ eus bugale niverus Brychan. Brudet e oa he c'hened, ha plijout a reas d'ar roue Gwynllyw a rene e Gwynllwg e kreisteiz Kembre. Hervez Buhez Kadog e nac'has he zad reiñ anezhi da Gwynllyw, ma teuas danvez e vab-kaer da gerc'hat e bried gant 300 soudard hag e kasas anezhi gantañ eus Talgarth.
  
  Emgann a voe, met dont a reas ar roue Arzhur da lakaat fin d'an abadenn gant e varc'heien Cai ha Bedwyr.
  
  Gwladus he doe ur mab, Cadoc, ar sant brudet, ha bugale all goude: Cynidr, Bugi, Cyfyw, Maches, Glywys II hag Egwine, sent anezho holl.
  
  Un iliz zo en hec'h anv e Bargoed.
  Beziet e vije bet e Pont Ebbw.
  
  Notennoù
  
  Liammoù diavaez
  Saint Gwladys' life
  Pictures of The Chapel of St Gwladys, Pont Ebbw, Near Newport, Mon
  
  Pennad kar
  Gwladus
  
  Sentezed brezhon